ก.ค.ศ.ไฟเขียวเกณฑ์วิทยฐานะแนวใหม่ บังคับใช้กับแม่พิมพ์เพิ่งบรรจุ
ออกบทเฉพาะกาลรักษาสิทธิ์กลุ่มครูเก่า,นายพินิจศักดิ์ สุวรรณรังค์ เลขาธิการคณะกรรมการข้าราชการครูและบุคลากรทางการศึกษา (ก.ค.ศ.) เปิดเผยหลังประชุม ก.ค.ศ. มี นพ.ธีระเกียรติ เจริญเศรษฐศิลป์ รมว.ศึกษาธิการ เป็นประธานว่า ที่ประชุมได้พิจารณาวิทยฐานะข้าราชการครูและบุคลากรทางการศึกษาสายงานการสอนรูปแบบใหม่ โดยมีมติเห็นชอบร่างหลักเกณฑ์และวิธีการให้ข้าราชการครูและบุคลากรทางการศึกษามีหรือเลื่อนวิทยฐานะใหม่ สายงานการสอน และร่างมาตรฐานตำแหน่งและมาตรฐานวิทยฐานะของข้าราชการครูและบุคลากรทางการศึกษา มีสาระสำคัญดังนี้ กำหนดระยะเวลาการดำรงตำแหน่งเป็นเวลา 5 ปี จึงจะขอมีหรือเลื่อนวิทยฐานะสูงขึ้นในแต่ละระดับได้ เพื่อสั่งสมประสบการณ์และสะท้อนความชำนาญและเชี่ยวชาญในการปฏิบัติการสอน มีชั่วโมงการปฏิบัติงานตามที่ ก.ค.ศ. กำหนดคือ ชำนาญการและชำนาญการพิเศษ 800 ชั่วโมง เชี่ยวชาญและเชี่ยวชาญพิเศษ 900 ชั่วโมงต่อปี ไม่เคยถูกลงโทษทางวินัยหรือจรรยาบรรณวิชาชีพย้อนหลัง 3 ปีการศึกษา,เลขาธิการ ก.ค.ศ.กล่าวอีกว่า ที่ประชุมยังเห็นชอบร่างตัวชี้วัดการประเมินผลการปฏิบัติงานใน 3 ด้านได้แก่ ด้านการจัดการเรียนการสอน ด้านการบริหารจัดการชั้นเรียน และด้านการพัฒนาตนเองและวิชาชีพ นอกจากนี้ ยังเห็นชอบร่างบทเฉพาะกาลดังนี้ ผู้ที่ยื่นคำขอตามหลักเกณฑ์ ว 17/2552 ไว้ก่อนการประกาศใช้หลักเกณฑ์ใหม่ สามารถยื่นขอรับการประเมินตามหลักเกณฑ์เดิมได้อีก 1 ครั้ง ภายใน 1 ปี นับแต่วันที่มีคุณสมบัติครบตามเกณฑ์กำหนด ผู้ที่ดำรงตำแหน่งครูอยู่ก่อนวันที่ประกาศใช้เกณฑ์ใหม่ แต่ยังมีคุณสมบัติไม่ครบตามหลักเกณฑ์ ว 17/2552 สามารถยื่นขอรับการประเมินตามหลักเกณฑ์ ว 17/2552 ได้ภายใน 1 ปี นับแต่วันที่มีคุณสมบัติครบ ส่วนผู้มีคุณสมบัติในแต่ละวิทยฐานะครบ สามารถยื่นคำขอตามหลักเกณฑ์ ว 17/2552 ได้ ภายใน 1 ปี นับจากวันที่หลักเกณฑ์ใหม่ประกาศใช้,เกณฑ์ใหม่จะประกาศใช้วันที่ 5 ก.ค.นี้ ยืนยันว่าครูทุกกลุ่มไม่เสียสิทธิ์ เพราะเกณฑ์ดังกล่าวบังคับใช้กับผู้ที่ดำรงตำแหน่งครูฯหลังเกณฑ์ใหม่ประกาศใช้เท่านั้น ส่วนผู้ที่มีคุณสมบัติครบทั้งเกณฑ์เก่าและเกณฑ์ใหม่สามารถเลือกขอรับการประเมินเกณฑ์ใดเกณฑ์หนึ่งได้ นายพินิจศักดิ์กล่าวและว่า ที่ประชุมยังเห็นชอบร่างกฎ ก.ค.ศ.ว่าด้วยการเลื่อนเงินเดือนของข้าราชการครูและบุคลากรทางการศึกษา พ.ศร่างฐานการคำนวณและช่วงเงินเดือนสำหรับการเลื่อนเงินเดือนในแต่ละอันดับของข้าราชการครูและบุคลากรทางการศึกษาที่มีใบอนุญาตประกอบวิชาชีพ ซึ่งเป็นการเลื่อนเงิน เดือนแบบเปอร์เซ็นต์เช่นเดียวกับข้าราชการพลเรือน ให้เริ่มพิจารณาเลื่อนเงินเดือนตั้งแต่ 1 เม.ย.2561.
ที่ประชุมได้พิจารณาวิทยฐานะข้าราชการครูและบุคลากรทางการศึกษาสายงานการสอนรูปแบบใหม่ โดยมีมติเห็นชอบร่างหลักเกณฑ์และวิธีการให้ข้าราชการครูและบุคลากรทางการศึกษามีหรือเลื่อนวิทยฐานะใหม่ สายงานการสอน และร่างมาตรฐานตำแหน่งและ
วิทยฐานะ,ก.ค.ศ.,พินิจศักดิ์ สุวรรณรังค์,ครู,การศึกษา